Source: https://informateca.ro/ccr-declara-neconstitutionala-prevederea-care-permitea-participarea-inculpatului-la-orice-audiere/
Timestamp: 2018-10-19 03:26:46+00:00

Document:
CCR declară neconstituțională prevederea care permitea participarea inculpatului la orice audiere - Informateca CCR declară neconstituțională prevederea care permitea participarea inculpatului la orice audiere
6:26, 19 oct. 2018
Acasă Noutăți Interne CCR declară neconstituțională prevederea care permitea participarea inculpatului la orice audiere
CCR declară neconstituțională prevederea care permitea participarea inculpatului la orice audiere
CCR a constatat, vineri, că sunt neconstituționale o serie de prevederi care se referă la dreptul la apărare al suspecților și inculpaților, precum și posibilitatea acestora de a participa la efectuarea oricărui act de urmărire penală sau la orice audiere. Prevedea fusese criticată dur de opoziţia, care susţinea că s-ar putea ajunge în situaţia ca victima unui viol să fie obligată să depună mărturie în prezenţa agresorului.
CCR a decis că este neconstituțional articolul din legea de modificare a Codului de Procedură Penală care spune că „Organele de urmărire penală şi instanţele de judecată sunt obligate să asigure subiecţilor procesuali principali şi avocatului timpul necesar pregătirii apărării, care nu poate fi mai mic de 3 zile, cu excepţia luării sau judecării măsurilor preventive, când termenul nu poate fi mai mic de 6 ore şi înlesnirile necesare pregătirii apărării, prin punerea la dispoziţie şi comunicarea întregului material de urmărire penală în formă electronică”.
Judecătorii constituționali au respins și prevederea din CPP care stipulează faptul că „Încălcarea drepturilor prevăzute la acest articol (dreptul la apărare – n.r.) se sancţionează cu nulitatea absolută a actelor efectuate cu nesocotirea acestora”.
Prevederea potrivit căreia „Suspectul sau inculpatul poate participa la efectuarea oricărui act de urmărire penală sau la orice audiere, la solicitarea acestuia” a fost și ea declarată neconstituțională, precum și cea care arată că „În vederea pregătirii apărării, avocatul inculpatului are dreptul de a lua cunoştinţă de întreg materialul dosarului de urmărire penală în procedurile desfăşurate în faţa judecătorului de drepturi şi libertăţi privind măsurile privative sau restrictive de drepturi, la care avocatul participă. Judecarea cererilor privind măsurile preventive nu poate începe până la momentul la care avocatului nu i se asigură timpul necesar pregătirii apărării şi numai după ce judecătorul se asigură că acesta a avut suficient timp pentru parcurgerea întregului material al dosarului de urmărire penală, dar nu mai puţin de 4 ore. Încălcarea acestui drept atrage nulitatea absolută a încheierii de dispunere a măsurii preventive”.
CCR a stabilit că este neconstituțională sintagma „probele sau” din textul „Persoana cu privire la care, din probele sau indiciile temeinice existente în cauză, rezultă că a săvârşit o faptă prevăzută de legea penală se numeşte suspect”. De asemenea, CCR a stabilit că este neconstituțională sintagma „sau procurori” din prevederea care arată că „Repartizarea tuturor cauzelor către judecători sau procurori se face aleatoriu”.
Curtea Constituțională a constatat, vineri, că un număr de 64 de dispoziții din legea de modificare a Codului de Procedură Penală sunt neconstituționale, în timp ce 31 de dispoziții pentru care s-au ridicat obiecții sunt constituționale, potrivit unui comunicat de presă al CCR.
Noile prevederi din CPP care spun că „Declaraţiile suspectului sau inculpatului vor fi înregistrate, la cerere, cu mijloace tehnice audio şi puse integral la dispoziţia apărării”, că în cursulurmăririi penale, audierea suspectului sau inculpatului de către procuror se înregistrează cu mijloace tehnice audio sau audio-video, și că „martorul poate refuza să depună mărturie cu privire la acele fapte sau împrejurări care ar putea atrage răspunderea sa pentru săvârşirea unei fapte penale”, au fost și ele declarate neconstituționale.
Citește și Prevederea care îl putea scăpa pe Dragnea de condamnarea în dosarul referendumului, declarată neconstituţională de CCR
Articolul precedentPrevederea care îl putea scăpa pe Dragnea de condamnarea în dosarul referendumului, declarată neconstituţională de CCR
Articolul următorEugen Teodorovici: “Băsescu a mințit și furat toată viața și acum vine să ne dea nouă sfaturi”

References: CCR 
 CCR 

CCR 

CCR 

CCR 

CCR 
 CCR 
 CCR

 CCR